title: 2010/285/: Sklep Sveta z dne 19. januarja 2010 o obstoju čezmernega primanjkljaja v Nemčiji

text:
               21.5.2010

               SL

               Uradni list Evropske unije

               L 125/38

         SKLEP SVETA
   z dne 19. januarja 2010
   o obstoju čezmernega primanjkljaja v Nemčiji
   (2010/285/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 126(6) v povezavi s členom 126(13) in člena 136 Pogodbe,
   ob upoštevanju predloga Komisije,
   ob upoštevanju pripomb, ki jih je predložila Nemčija,
   ob upoštevanju naslednjega:

               (1)

               V skladu s členom 126(1) Pogodbe o delovanju Evropske unije se države članice izogibajo čezmernemu javnofinančnemu primanjkljaju.

               (2)

               Pakt za stabilnost in rast temelji na cilju zdravih javnih financ kot sredstvu za izboljšanje pogojev za stabilnost cen in za močno trajnostno rast, ki prispeva k ustvarjanju delovnih mest.

               (3)

               Postopek v zvezi s čezmernim primanjkljajem iz člena 126 Pogodbe o delovanju Evropske unije, kakor je pojasnjen v Uredbi Sveta (ES) št. 1467/97 z dne 7. julija 1997 o pospešitvi in razjasnitvi izvajanja postopka v zvezi s čezmernim primanjkljajem (1) (ki je del Pakta za stabilnost in rast), določa, da se sprejme sklep o obstoju čezmernega primanjkljaja. Uredba (ES) št. 1467/97 uvaja tudi določbe o izvajanju člena 104 Pogodbe o ustanovitvi Evropske skupnosti, ki je postal člen 126 Pogodbe o delovanju Evropske unije. Protokol o postopku v zvezi s čezmernim primanjkljajem, ki je priloga k Pogodbi o delovanju Evropske unije, vsebuje dodatne določbe glede izvajanja postopka v zvezi s čezmernim primanjkljajem. Uredba Sveta (ES) št. 479/2009 (2) določa podrobna pravila in opredelitve za uporabo določb navedenega protokola.

               (4)

               Leta 2005 je bil Pakt za stabilnost in rast prenovljen, da bi se okrepili njegova učinkovitost in gospodarski temelji ter ohranila dolgoročna vzdržnost javnih financ. Cilj prenove pakta je bil zagotoviti, da se v vseh fazah postopka v zvezi s čezmernim primanjkljajem v celoti upošteva predvsem gospodarsko in proračunsko ozadje. Na ta način Pakt za stabilnost in rast zagotavlja okvir, ki podpira politike vlad za hitro ponovno vzpostavitev trdnih proračunskih stanj, pri tem pa upošteva gospodarske razmere.

               (5)

               V skladu s členom 104(5) Pogodbe o ustanovitvi Evropske skupnosti, ki je postal člen 126(5) Pogodbe o delovanju Evropske unije, mora Komisija Svetu predložiti mnenje, če meni, da v državi članici obstaja čezmerni primanjkljaj ali tveganje zanj. Komisija je na podlagi svojega poročila v skladu s členom 104(3) Pogodbe o ustanovitvi Evropske skupnosti, ki je postal člen 126(3) Pogodbe o delovanju Evropske unije, ter ob upoštevanju mnenja Ekonomsko-finančnega odbora v skladu s členom 104(4) Pogodbe o ustanovitvi Evropske skupnosti, ki je postal člen 126(4) Pogodbe o delovanju Evropske unije, ugotovila, da v Nemčiji obstaja čezmerni primanjkljaj. Komisija je zato 11. novembra 2009 Svetu predložila zadevno mnenje v zvezi z Nemčijo (3).

               (6)

               V skladu s členom 126(6) Pogodbe o delovanju Evropske unije Svet upošteva morebitne pripombe, ki jih želi predložiti zadevna država članica, preden po opravljeni celoviti oceni odloči, ali čezmerni primanjkljaj obstaja. V primeru Nemčije ta celovita ocena vodi do zaključkov, ki so izpostavljeni v tem sklepu.

               (7)

               Po podatkih, ki so jih nemški organi sporočili oktobra 2009, bo javnofinančni primanjkljaj Nemčije v letu 2009 predvidoma dosegel 3,7 % BDP in tako znatno presegel referenčno vrednost, ki znaša 3 % BDP. Predvideno preseganje referenčne vrednosti lahko velja za izjemno v smislu Pogodbe ter Pakta za stabilnost in rast. Po napovedih služb Komisije iz jeseni 2009 naj bi se realni BDP v Nemčiji leta 2009 močno zmanjšal, in sicer za 5 %. Poleg tega predvidenega preseganja referenčne vrednosti ni mogoče šteti za začasnega, saj naj bi se po napovedih služb Komisije iz jeseni 2009 ob upoštevanju ukrepov, sprejetih v tekočem letu z vplivom na proračun v letih 2010 in 2011, primanjkljaj leta 2010 dvignil na 5,0 % BDP in leta 2011 znova padel na 4,6 % ob predpostavki nespremenjene politike. Merilo glede primanjkljaja, določeno v Pogodbi, ni izpolnjeno.

               (8)

               Po podatkih, ki so jih nemški organi sporočili oktobra 2009, naj bi bruto javni dolg (ki je od leta 2002 precej nad referenčno vrednostjo 60 % BDP) v letu 2009 znašal 74,2 % BDP. Po napovedi služb Komisije iz jeseni 2009 naj bi se delež dolga v letu 2009 dodatno povečal na 73,1 % BDP in leta 2011 dosegel 79,7 % BDP. Za delež dolga ne more veljati, da se zadosti znižuje in dovolj hitro približuje referenčni vrednosti v smislu Pogodbe ter Pakta za stabilnost in rast. Merilo glede dolga, določeno v Pogodbi, ni izpolnjeno.

               (9)

               V skladu s členom 2(4) Uredbe (ES) št. 1467/97 se „pomembni dejavniki“ v fazah, ki vodijo k sklepu Sveta o obstoju čezmernega primanjkljaja v skladu s členom 126(6) Pogodbe o delovanju Evropske unije, lahko upoštevajo le, če je v celoti izpolnjen dvojni pogoj, tj. da primanjkljaj ostaja blizu referenčne vrednosti in da je referenčna vrednost presežena začasno. V primeru Nemčije ta dvojni pogoj ni izpolnjen. Zato v fazah, ki vodijo do tega sklepa, pomembni dejavniki niso upoštevani –

         SPREJEL NASLEDNJI SKLEP:
   Člen 1
   Iz celovite ocene sledi, da v Nemčiji obstaja čezmerni primanjkljaj.
   Člen 2
   Ta sklep je naslovljen na Zvezno republiko Nemčijo.

      V Bruslju, 19. januarja 2010

            Za Svet

            Predsednica

         E. SALGADO

      (1)  UL L 209, 2.8.1997, str. 6.

      (2)  UL L 145, 10.6.2009, str. 1.

      (3)  Vsi dokumenti za Nemčijo, povezani s postopkom v zvezi s čezmernim primanjkljajem, so na voljo na spletni strani: http://ec.europa.eu/economy_finance/netstartsearch/pdfsearch/pdf.cfm?mode = _m2


title: Sklep Sveta z dne 25. septembra 2014 o imenovanju in zamenjavi članov upravnega odbora Evropskega centra za razvoj poklicnega usposabljanja

text:
               27.9.2014

               SL

               Uradni list Evropske unije

               C 338/26

         SKLEP SVETA
   z dne 25. septembra 2014
   o imenovanju in zamenjavi članov upravnega odbora Evropskega centra za razvoj poklicnega usposabljanja
   2014/C 338/04
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje v skupini predstavnikov delojemalcev, ki ga je Komisija predložila Svetu,
   ob upoštevanju naslednjega:

               (1)

               Svet je s sklepom z dne 16. julija 2012 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2012 do 17. septembra 2015.

               (2)

               V skupini predstavnikov delojemalcev upravnega odbora navedenega centra je na voljo mesto člana za Poljsko –

         SPREJEL NASLEDNJI SKLEP:
   Edini člen
   Za člana upravnega odbora Evropskega centra za razvoj poklicnega usposabljanja se za preostanek mandata, tj. do 17. septembra 2015, imenuje:
   PREDSTAVNIKI ORGANIZACIJ DELOJEMALCEV:

               POLJSKA

               Dagmara IWANCIW

      V Bruslju, 25. septembra 2014

            Za Svet

            Predsednik

         F. GUIDI

      (1)  UL L 39, 13.2.1975, str. 1.

      (2)  UL C 228, 31.7.2012, str. 3.


title: Sklep Političnega in varnostnega odbora (SZVP) 2016/1635 z dne 30. avgusta 2016 o začetku krepitve zmogljivosti ter usposabljanja libijske obalne straže in mornarice v okviru vojaške operacije Evropske unije v južnem delu osrednjega Sredozemlja (operacija EUNAVFOR MED SOPHIA) (EUNAVFOR MED/3/2016)

text:
               10.9.2016

               SL

               Uradni list Evropske unije

               L 243/11

         SKLEP POLITIČNEGA IN VARNOSTNEGA ODBORA (SZVP) 2016/1635
   z dne 30. avgusta 2016
   o začetku krepitve zmogljivosti ter usposabljanja libijske obalne straže in mornarice v okviru vojaške operacije Evropske unije v južnem delu osrednjega Sredozemlja (operacija EUNAVFOR MED SOPHIA) (EUNAVFOR MED/3/2016)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Sklepa Sveta (SZVP) 2015/778 z dne 18. maja 2015 o vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA) (1) ter zlasti člena 2a in člena 6(1) Sklepa,
   ob upoštevanju naslednjega:

               (1)

               S Sklepom Sveta (SZVP) 2016/993 (2) je bil v Sklep (SZVP) 2015/778 vstavljen člen 2a, s katerim je bila operaciji EUNAVFOR MED SOPHIA dodana podporna naloga pomoči pri razvoju zmogljivosti in usposabljanju libijske obalne straže in mornarice pri izvajanju nalog preprečevanja, odkrivanja in preiskovanja kaznivih dejanj na morju, zlasti zaradi preprečevanja tihotapljenja ljudi in trgovine z njimi.

               (2)

               V členu 2a(2) Sklepa (SZVP) 2015/778 je določeno, da, potem ko Politični in varnostni odbor odloči, da so bile opravljene vse ustrezne priprave, zlasti kar zadeva formiranje sil in postopke preverjanja pripravnikov, operacija EUNAVFOR MED SOPHIA pomaga na odprtem morju na dogovorjenem območju svojega delovanja pri razvoju zmogljivosti in usposabljanju libijske obalne straže in mornarice pri izvajanju nalog preprečevanja, odkrivanja in preiskovanja kaznivih dejanj na morju, zlasti zaradi preprečevanja tihotapljenja ljudi in trgovine z njimi.

               (3)

               Poveljnik operacije EU je Političnemu in varnostnemu odboru zagotovil, da so bile opravljene vse ustrezne priprave in da se ta podporna naloga lahko začne.

               (4)

               Zato bi bilo treba dovoliti, da operacija EUNAVFOR MED SOPHIA začne na dogovorjenem območju svojega delovanja pomagati pri krepitvi zmogljivosti in usposabljanju libijske obalne straže in mornarice na odprtem morju, kot je določeno v členu 2a Sklepa (SZVP) 2015/778.

               (5)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Operacija EUNAVFOR MED SOPHIA začne na dogovorjenem območju svojega delovanja pomagati pri krepitvi zmogljivosti in usposabljanju libijske obalne straže in mornarice na odprtem morju, kot je določeno v členu 2a Sklepa (SZVP) 2015/778.
   Člen 2
   Ta sklep začne veljati na dan sprejetja.

      V Bruslju, 30. avgusta 2016

            Za Politični in varnostni odbor

            Predsedujoči

         W. STEVENS

      (1)  UL L 122, 19.5.2015, str. 31.

      (2)  Sklep Sveta (SZVP) 2016/993 z dne 20. junija 2016 o spremembi Sklepa (SZVP) 2015/778 o vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA) (UL L 162, 21.6.2016, str. 18).


title: 2013/101/EU: Sklep Sveta z dne 18. februarja 2013 o imenovanju francoskega člana in dveh francoskih nadomestnih članov Odbora regij

text:
               22.2.2013

               SL

               Uradni list Evropske unije

               L 49/70

         SKLEP SVETA
   z dne 18. februarja 2013
   o imenovanju francoskega člana in dveh francoskih nadomestnih članov Odbora regij
   (2013/101/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga francoske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandata Jeana-Yvesa Le DRIANA se je sprostilo mesto člana Odbora regij.

               (3)

               Zaradi konca mandatov Victorina LURELA in Caroline CAYEUX sta se sprostili mesti nadomestnih članov Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člana:

                           —

                           Pierrick MASSIOT, président du Conseil régional de Bretagne,

                     in

               (b)

               za nadomestna člana:

                           —

                           Josette BOREL-LECERTIN, présidente du Conseil régional de Guadeloupe,

                           —

                           Daniel DUGLERY, conseiller régional d’Auvergne.

         Člen 2
   Ta sklep začne veljati na dan sprejetja.

      V Bruslju, 18. februarja 2013

            Za Svet

            Predsednik

         S. SHERLOCK

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2009/797/ES,Euratom: Sklep Sveta z dne 27. oktobra 2009 o imenovanju italijanskega člana Evropskega ekonomsko-socialnega odbora

text:
               31.10.2009

               SL

               Uradni list Evropske unije

               L 285/40

      SKLEP SVETA

   z dne 27. oktobra 2009
   o imenovanju italijanskega člana Evropskega ekonomsko-socialnega odbora
   (2009/797/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 259 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 167 Pogodbe,
   ob upoštevanju sklepov Sveta 2006/524/ES, Euratom (1) in 2006/651/ES, Euratom (2)

   ob upoštevanju predloga italijanske vlade,
   ob upoštevanju mnenja Komisije,
   ker se je zaradi izteka mandata Susanne FLORIO sprostilo mesto člana Evropskega ekonomsko-socialnega odbora –
   SKLENIL:
   Člen 1
   Stefano PALMIERI, responsabile dell'area di ricerca Sviluppo locale e politica industriale dell'IRES CGIL – Istituto di ricerche economiche e sociali Confederazione generale italiana del lavoro (skupina II – skupina delojemalcev), se za preostanek mandata, ki se izteče 20. septembra 2010, imenuje za člana Evropskega ekonomsko-socialnega odbora.
   Člen 2
   Ta sklep začne učinkovati na dan sprejetja.

      V Luxembourgu, 27. oktobra 2009

            Za Svet

            Predsednik

         C. BILDT

      (1)  UL L 207, 28.7.2006, str. 30.

      (2)  UL L 269, 28.9.2006, str. 13.


title: Sklep Sveta o sprejetju stališča Sveta o predlogu spremembe proračuna Evropske unije št. 3 za proračunsko leto 2015

text:
               24.6.2015

               SL

               Uradni list Evropske unije

               C 207/4

         SKLEP SVETA
   o sprejetju stališča Sveta o predlogu spremembe proračuna Evropske unije št. 3 za proračunsko leto 2015
   (2015/C 207/04)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) ter zlasti člena 41 Uredbe,
   ob upoštevanju naslednjega:

         SPREJEL NASLEDNJI SKLEP:
   Edini člen
   Svet je stališče o predlogu spremembe proračuna Evropske unije št. 3 za proračunsko leto 2015 sprejel 19. junija 2015.
   Celotno besedilo si je mogoče prebrati na spletišču Sveta http://www.consilium.europa.eu/ ali ga od tam prenesti.

      V Luxembourgu, 19. junija 2015

            Za Svet

            Predsednik

         J. REIRS

      (1)  UL L 298, 26.10.2012, str. 1.

      (2)  UL L 69, 13.3.2015, str. 1.


title: 2009/843/ES: Sklep Evropskega parlamenta in Sveta z dne 21. oktobra 2009 o uporabi Evropskega sklada za prilagajanje globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

text:
               19.11.2009

               SL

               Uradni list Evropske unije

               L 304/4

      SKLEP EVROPSKEGA PARLAMENTA IN SVETA

   z dne 21. oktobra 2009
   o uporabi Evropskega sklada za prilagajanje globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
   (2009/843/ES)
   EVROPSKI PARLAMENT IN SVET EVROPSKIH SKUPNOSTI STA –
   ob upoštevanju Pogodbe o ustanovitvi Evropske skupnosti,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti točke 28 tega sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2), zlasti člena 12(3),
   ob upoštevanju predloga Komisije,
   ker:

               (1)

               je bil Evropski sklad za prilagoditev globalizaciji ustanovljen za dodatno podporo presežnim delavcem, ki so jih prizadele posledice velikih strukturnih sprememb v svetovnih trgovinskih tokovih, ter za pomoč pri njihovi ponovni vključitvi na trg dela;

               (2)

               Medinstitucionalni sporazum z dne 17. maja 2006 omogoča uporabo sredstev sklada do letne zgornje meje 500 milijonov EUR;

               (3)

               je Nemčija 6. februarja 2009 predložila vlogo za uporabo sredstev iz sklada v zvezi s presežnimi delavci, ki jih je odpustilo podjetje Nokia GmbH; ta vloga izpolnjuje zahteve za določitev finančnega prispevka, kakor je opredeljeno v členu 10 uredbe (ES) št. 1927/2006, zato Komisija predlaga, da se uporabi znesek v višini 5 553 850 EUR;

               (4)

               je treba zato uporabiti sredstva sklada, da se zagotovi finančni prispevek za vlogo, ki jo je predložila Nemčija –

         SKLENILA:
   Člen 1
   V splošnem proračunu Evropske unije za proračunsko leto 2009 bodo uporabljena sredstva iz Evropskega sklada za prilagoditev globalizaciji, in sicer v znesku 5 553 850 EUR za obveznosti in za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 21. oktobra 2009

            Za Evropski parlament

            Predsednik

         J. BUZEK

            Za Svet

            Predsednica

         C. MALMSTRÖM

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: 2007/645/ES: Sklep Sveta z dne 1. oktobra 2007 o imenovanju malteškega člana in dveh nadomestnih članov Odbora regij

text:
               6.10.2007

               SL

               Uradni list Evropske unije

               L 261/26

      SKLEP SVETA

   z dne 1. oktobra 2007
   o imenovanju malteškega člana in dveh nadomestnih članov Odbora regij
   (2007/645/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga malteške vlade,
   ob upoštevanju naslednjega:

               (1)

               Svet je 24. januarja 2006 sprejel Sklep št. 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi odstopa ge. Doris BORG se je sprostilo mesto člana Odbora regij. Zaradi izteka mandata g. Joeja BORGA in g. Paula BUTTIGIEGA sta se sprostili dve mesti nadomestnih članov Odbora regij –

         SKLENIL:
   Člen 1
   Za preostanek mandata,ki se izteče 25. januarja 2010, se v Odbor regij imenujejo:

               (a)

               za člana:

                           —

                           g. Frederick CUTAJAR, mayor, Santa Lucia Local Council;

                     in

               (b)

               za nadomestna člana:

                           —

                           ga. Doris BORG, Deputy Mayor, Birkirkara Local Council

                           —

                           ga. Maria NATOLI, Councillor, Nadur Local Council.

         Člen 2
   Ta sklep začne učinkovati na dan sprejetja.

      V Luxembourgu, 1. oktobra 2007

            Za Svet

            Predsednik

         M. LINO

      (1)  UL L 56, 25.2.2006, str. 75.


title: Sklep Sveta 2010/799/SZVP z dne 13. decembra 2010 o podpori procesu krepitve zaupanja kot podlagi za vzpostavitev območja brez orožja za množično uničevanje in pripadajočih nosilcev na Bližnjem vzhodu v podporo izvajanju Strategije EU proti širjenju orožja za množično uničevanje

text:
               23.12.2010

               SL

               Uradni list Evropske unije

               L 341/27

         SKLEP SVETA 2010/799/SZVP
   z dne 13. decembra 2010
   o podpori procesu krepitve zaupanja kot podlagi za vzpostavitev območja brez orožja za množično uničevanje in pripadajočih nosilcev na Bližnjem vzhodu v podporo izvajanju Strategije EU proti širjenju orožja za množično uničevanje
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 26(2) Pogodbe,
   ob upoštevanju naslednjega:

               (1)

               EU aktivno izvaja Strategijo EU proti širjenju orožja za množično uničevanje in udejanja ukrepe iz njenega poglavja III, kot sta pospeševanje učinkovitosti večstranskega pristopa ter spodbujanje stabilnega mednarodnega in regionalnega okolja.

               (2)

               EU je zavezana sistemu večstranskih pogodb, ki zagotavlja pravno podlago in pravila za vsa prizadevanja v zvezi z neširjenjem orožja. Politika EU je usmerjena v nadaljnje uveljavljanje in univerzalizacijo obstoječih pravil v zvezi z razoroževanjem in neširjenjem orožja. EU bo tretjim državam pomagala pri izpolnjevanju njihovih obveznosti iz večstranskih konvencij in ureditev.

               (3)

               Utrjevanje stabilnosti v mednarodnem in regionalnem okolju je pogoj za boj proti širjenju orožja za množično uničevanje. EU bo v ta namen pospeševala regionalne varnostne ureditve, regionalni nadzor nad orožjem in procese razoroževanja.

               (4)

               Pri tem lahko pomembno vlogo igrajo pozitivna in negativna varnostna zagotovila: lahko delujejo kot spodbuda za opustitev namer o nakupu orožja za množično uničevanje in imajo odvračilni učinek. EU bo pospeševala nadaljnje delo v zvezi z varnostnimi zagotovili.

               (5)

               Širjenje orožja za množično uničevanje je globalna grožnja, ki zahteva globalni pristop. Vendar pa EU verjame, da je varnost v Evropi povezana v varnostjo in stabilnostjo v Sredozemlju in na Bližnjem vzhodu in da ima zato dolžnost prispevati k varnosti in stabilnosti v tej regiji.

               (6)

               V Skupni izjavi Pariškega vrha za Sredozemlje z dne 13. julija 2008, s katero je bila ustanovljena Unija za Sredozemlje, so bila ponovno potrjena skupna prizadevanja za mir in regionalno varnost v skladu z Barcelonsko deklaracijo, sprejeto na evro-sredozemski konferenci, ki je potekala 27.–28. novembra 1995, ki med drugim spodbuja regionalno varnost tako, da se zavzema za neširjenje jedrskega, kemičnega in biološkega orožja, in sicer s pridružitvijo nekaterim mednarodnim in regionalnim ureditvam za neširjenje orožja in nadzor oboroževanja ter razorožitvenim sporazumom, kot so Pogodba o neširjenju jedrskega orožja (NPT), Konvencija o kemičnem orožju, Konvencija o biološkem orožju in strupih in Pogodba o celoviti prepovedi jedrskih poskusov, in/ali regionalnim ureditvam, kot so območja brez orožja, vključno z njihovimi sistemi preverjanja ter z dobronamernim izpolnjevanjem obveznosti iz konvencij o nadzoru oboroževanja, razoroževanju in neširjenju orožja.

               (7)

               Pogodbenice Unije za Sredozemlje si bodo na Bližnjem vzhodu prizadevale vzpostaviti območje brez orožja za množično uničevanje, jedrskega, kemičnega in biološkega, ter pripadajočih nosilcev, ki ga bo mogoče vzajemno in dejansko preverjati. Ob tem bodo pogodbenice preučile praktične korake, med drugim za preprečevanje širjenja jedrskega, kemičnega in biološkega orožja ter prekomernega kopičenja klasičnega orožja.

               (8)

               Evro-sredozemski pridružitveni sporazumi med EU in sredozemskimi partnerji predvidevajo vzpostavitev rednega političnega dialoga, ki bo pospešil regionalno varnost in stabilnost ter zajel vsa vprašanja skupnega interesa, zlasti pa mir, varnost, demokracijo in regionalni razvoj.

               (9)

               EU je 19. in 20. junija 2008 v Parizu pripravila seminar o varnosti, neširjenju orožja za množično uničevanje in razoroževanju na Bližnjem vzhodu, na katerem so se sešli predstavniki držav iz regije, držav članic EU, akademiki in nacionalne agencije za jedrsko energijo. Udeleženci so spodbudili EU, naj pospešuje nadaljnje razprave v okviru različnih forumov in postopno preide na bolj formalen okvir, ki bi, oprt na barcelonski okvir, vključeval razprave med vladnimi uradniki, vendar na zemljepisno bolj vključujoč način.

               (10)

               Na konferenci o pregledu NPT leta 2010 je bil poudarjen pomen procesa, ki naj bi privedel do popolne uresničitve njene resolucije o Bližnjem vzhodu iz leta 1995. Konferenca je v ta namen odobrila praktične korake, med drugim da se upoštevajo vsi ponujeni prispevki k uresničevanju resolucije iz leta 1995, vključno s ponudbo EU, da bi gostila seminar, ki bi bil nadaljevanje seminarja, organiziranega junija 2008.

               (11)

               Nadalje je konferenca o pregledu NPT leta 2010 poudarila pomembno vlogo, ki jo prispeva civilna družba k uresničevanju resolucije iz leta 1995, in spodbudila vsa prizadevanja v tej smeri.

               (12)

               Na dvajsetem zasedanju Skupnega sveta EU-Svet za sodelovanje v Zalivu in ministrskem srečanju, ki sta potekala 14. junija 2010 v Luxembourgu, je bil pozdravljen uspešen zaključek konference o pregledu NPT leta 2010. Udeleženci so ponovno izrazili podporo vzpostavitvi območja brez orožja za množično uničevanje in pripadajočih nosilcev na Bližnjem vzhodu, tudi v Zalivu –

         SPREJEL NASLEDNJI SKLEP:
   Člen 1
   1.   EU v smislu nadgradnje seminarja EU o varnosti, neširjenju orožja za množično uničevanje in razoroževanju na Bližnjem vzhodu, ki je potekal leta 2008, podpira dejavnosti za uresničevanje naslednjih ciljev:

               —

               spodbujati regionalni politični in varnostni dialog znotraj civilnodružbenih in vladnih krogov, posebej med strokovnjaki, uradniki in akademiki,

               —

               določiti ukrepe za krepitev zaupanja, ki bi lahko služili kot praktični koraki v prizadevanjih, da Bližnji vzhod postane območje brez orožja za množično uničevanje in pripadajočih nosilcev,

               —

               spodbuditi razprave o univerzalizaciji in uveljavitvi ustreznih mednarodnih pogodb in drugih instrumentov za preprečevanje širjenja orožja za množično uničevanje in pripadajočih nosilcev,

               —

               razpravljati o vprašanjih v zvezi z miroljubno uporabo jedrske energije ter o mednarodnem in regionalnem sodelovanju v tej zvezi.

         2.   Glede na to projekti, ki jih podpira EU, zajemajo naslednje posebne dejavnosti:

               (a)

               zagotovitev sredstev za organizacijo dogodka ki bo nadaljevanje seminarja iz leta 2008 o varnosti, neširjenju orožja za množično uničevanje in razoroževanju na Bližnjem vzhodu;

               (b)

               zagotovitev sredstev za pripravo referenčnih dokumentov o temah nadaljevalnega seminarja.

         Projekti so podrobneje opisani v Prilogi.
   Člen 2
   1.   Za izvajanje tega sklepa je odgovoren visoki predstavnik Unije za zunanje zadeve in varnostno politiko (VP).
   2.   Tehnične projekte iz člena 1(2) izvaja konzorcij EU za neširjenje orožja, ki opravlja to nalogo v okviru odgovornosti VP. V ta namen se VP s konzorcijem EU za neširjenje orožja dogovori o potrebnih podrobnostih.
   Člen 3
   1.   Referenčni finančni znesek za izvajanje projektov iz člena 1(2) znaša 347 700 EUR.
   2.   Odhodki, ki se financirajo iz zneska, določenega v odstavku 1, se upravljajo v skladu s postopki in pravili, ki se uporabljajo za proračun Unije.
   3.   Komisija nadzira pravilno upravljanje odhodkov iz odstavka 1. V ta namen s konzorcijem EU za neširjenje orožja sklene sporazum o financiranju. V tem sporazumu je določeno, da konzorcij EU za neširjenje orožja zagotovi razpoznavnost prispevka EU, ustrezno njegovemu obsegu.
   4.   Komisija si prizadeva skleniti sporazum o financiranju iz odstavka 3, kakor hitro je to mogoče po začetku veljavnosti tega sklepa. Komisija obvesti Svet o kakršnih koli težavah v tem postopku in o datumu sklenitve tega sporazuma.
   Člen 4
   1.   VP o izvajanju tega sklepa poroča Svetu z rednimi poročili, ki jih pripravi konzorcij EU za neširjenje orožja. Ta poročila so podlaga za ocenjevanje, ki ga izvede Svet.
   2.   Komisija zagotovi podatke o finančnih vidikih projektov iz člena 1(2).
   Člen 5
   1.   Ta sklep začne veljati na dan sprejetja.
   2.   Ta sklep preneha veljati 18 mesecev po datumu sklenitve sporazumov o financiranju iz člena 3(3). Vendar pa preneha veljati 6 mesecev po začetku veljavnosti Sklepa, če v tem času ni bil sklenjen noben sporazum o financiranju.

      V Bruslju, 13. decembra 2010

            Za Svet

            Predsednica

         C. ASHTON

      PRILOGA

         Projekti v podporo procesu krepitve zaupanja kot podlagi za vzpostavitev območja brez orožja za množično uničevanje in pripadajočih nosilcev na bližnjem vzhodu v podporo izvajanju strategije eu proti širjenju orožja za množično uničevanje

      1.   Cilji

      Z Barcelonsko deklaracijo, ki je bila sprejeta na evro-sredozemski konferenci 27.–28. novembra 1995, so se EU in njeni sredozemski partnerji dogovorili, da si bodo na Bližnjem vzhodu prizadevali vzpostaviti območje brez orožja za množično uničevanje in njegovih nosilcev, ki bi ga bilo mogoče dejansko preverjati. Skupna izjava Pariškega vrha za Sredozemlje je leta 2008 potrdila pripravljenost EU, da preuči in domisli praktične korake za pripravo ustreznih temeljev za polno izvajanje resolucije konference o pregledu NPT o Bližnjem vzhodu iz leta 1995 (resolucija 1995) ter za vzpostavitev takšnega območja. Tovrstni praktični ukrepi so bili obravnavani na seminarju EU o varnosti, neširjenju orožja za množično uničevanje in razoroževanju na Bližnjem vzhodu, ki je potekal junija 2008 v Parizu.
      EU meni, da bi morali praktični koraki med drugim pospešiti vsesplošno pridruževanje vsem večstranskim sporazumom in instrumentom na področju neširjenja orožja, nadzora oboroževanja ter razoroževanja, kot so Pogodba o neširjenju jedrskega orožja (NPT), Konvencija o kemičnem orožju, Konvencija o biološkem orožju in strupih, Pogodba o celoviti prepovedi jedrskih poskusov in Haški kodeks ravnanja proti širjenju balističnih izstrelkov ter tudi celoviti sporazumi o nadzornih ukrepih v okviru MAAE in Dodatni protokol in ravnanje v skladu z njimi. Začetek pogajanj glede Pogodbe o prepovedi proizvodnje cepljivih materialov bi bil še en bistven korak v tej smeri. Tovrstna dejanja bi lahko predstavljala pomemben ukrep za krepitev zaupanja v regiji s ciljem vzpostavitve območja brez orožja za množično uničevanje in pripadajočih nosilcev, ki bi ga bilo mogoče dejansko preverjati.
      EU želi nadaljevati in poglobiti politični in varnostni dialog med ustreznimi partnerji iz Unije za Sredozemlje in vsemi drugimi državami Bližnjega vzhoda o vprašanjih v zvezi z vzpostavitvijo območja brez orožja za množično uničevanje. EU je prepričana, da bi s pripravo in izvedbo konkretnih ukrepov za krepitev zaupanja lahko pospešili napredek v smeri območja brez orožja za množično uničevanje. Te ukrepe za krepitev zaupanja bi med drugim lahko sestavljali manjši projekti s področja znanosti in civilne družbe, kjer je mogoče pričakovati napredek, in seminarji za usposabljanje diplomatov in vojske ter obiski držav v regiji, namenjeni krepitvi zaupanja.
      V luči vse večjega zanimanja za razvoj miroljubne uporabe jedrske energije v regiji bi si bilo treba prizadevati tudi za to, da se zagotovi, da razvoj miroljubne uporabe jedrske energije v regiji poteka v skladu z najboljšimi standardi varnosti, zaščite in neširjenja. Vprašanje, kako okrepiti miroljubno jedrsko sodelovanje, bi bilo treba preučiti na splošno in bolj podrobno, na primer z vidika razvoja regionalnih večnacionalnih jedrskih objektov.
      EU verjame da bi tem ciljem med drugim lahko bil v oporo nadaljevalni seminar o varnosti, neširjenju orožja za množično uničevanje in razoroževanju na Bližnjem vzhodu, ki bi se ga udeležile vse zadevne strani. Ta nadaljevalni seminar bi bil priložnost za osredotočeno in strukturirano razpravo o pogojih za morebitno vzpostavitev območja brez jedrskega orožja in drugega orožja za množično uničevanje in pripadajočih nosilcev na Bližnjem vzhodu, ki bi ga bilo mogoče dejansko preverjati. Pri pripravi seminarja bi bilo potrebno tesno usklajevanje z vsemi zadevnimi stranmi.
      EU še naprej podpira sklepe in resolucijo o Bližnjem vzhodu, ki so bili sprejeti na konferenci o pregledu in podaljšanju NPT leta 1995, ter zaključne dokumente konferenc o pregledu NPT leta 2000 in leta 2010. Konferenca o pregledu NPT leta 2010 je odobrila več praktičnih korakov, med drugim tudi upoštevanje vseh ponujenih prispevkov k uresničevanju resolucije iz leta 1995, vključno s ponudbo EU, da bi gostila seminar, ki bi bil nadaljevanje seminarja, organiziranega junija 2008. Konferenca je poudarila pomembno vlogo, ki jo prispeva civilna družba k uresničevanju resolucije iz leta 1995.
      EU želi podpreti navedene cilje, in sicer:

                  —

                  z organizacijo seminarja, ki bo nadaljevanje seminarja EU iz leta 2008 o varnosti, neširjenju orožja za množično uničevanje in razoroževanju na Bližnjem vzhodu,

                  —

                  z zagotovitvijo sredstev za pripravo referenčnih dokumentov za teme nadaljevalnega seminarja.

            2.   Opis projektov

      2.1   Projekt: seminar v podporo procesu krepitve zaupanja kot podlagi za vzpostavitev območja brez orožja za množično uničevanje in pripadajočih nosilcev na Bližnjem vzhodu.
      2.1.1   Namen projekta
      V okviru projekta se:

                  (a)

                  zagotovi dogodek, ki bo povezan s seminarjem EU o varnosti, neširjenju orožja za množično uničevanje in razoroževanju na Bližnjem vzhodu, ki je potekal 19.–20. junija 2008 v Parizu;

                  (b)

                  razpravlja o vprašanjih regionalne varnosti na Bližnjem vzhodu, tudi o širjenju orožja za množično uničevanje in pripadajočih nosilcih ter o klasičnih temah;

                  (c)

                  preverjajo možni ukrepi za krepitev zaupanja, ki bi pospešili napredek v smeri vzpostavitve območja brez orožja za množično uničevanje in pripadajočih nosilcev na Bližnjem vzhodu, tudi z navezavo na izkušnje z že obstoječimi območji;

                  (d)

                  razpravlja o možnostih za univerzalizacijo in izvajanje mednarodnih pogodb in drugih instrumentov o neširjenju orožja in razoroževanju;

                  (e)

                  preučujejo izgledi za miroljubno jedrsko sodelovanje in s tem povezane dejavnosti, tudi z navezavo na izkušnje, pridobljene v okviru Euratoma.

            2.1.2   Rezultati projekta
      S projektom bo doseženo naslednje:

                  (a)

                  poglobitev dialoga in zaupanja v civilnodružbenih in vladnih krogih, kar bo pripomoglo k nadaljnjemu napredku pri podpori varnosti v regiji in vzpostavljanju območja brez orožja za množično uničevanje in pripadajočih nosilcev na Bližnjem vzhodu.

                  (b)

                  izboljšanje obojestranskega razumevanja problemov, ki vplivajo na varnostne razmere v regiji, vključno z orožjem za množično uničevanje in pripadajočimi nosilci in klasičnimi temami;

                  (c)

                  širša ozaveščenost, znanje in razumevanje v zvezi s praktičnimi koraki, ki jih je treba napraviti za vzpostavitev območja brez orožja za množično uničevanje in pripadajočih nosilcev na Bližnjem Vzhodu;

                  (d)

                  prispevek k prizadevanjem za univerzalizacijo in uveljavitev mednarodnih pogodb in drugih instrumentov o neširjenju orožja in razoroževanju;

                  (e)

                  lažje mednarodno in regionalno sodelovanje na področju miroljubne uporabe jedrske energije v skladu z najkakovostnejšimi standardi jedrske varnosti, varovanja in neširjenja orožja.

            2.1.3   Opis projekta
      V okviru projekta se organizira seminar, ki bo trajal največ dva dni in po možnosti potekal v Bruslju ali na območju Sredozemlja.
      Med udeleženci bodo predstavniki ustreznih institucij EU, držav članic EU, vseh bližnjevzhodnih držav, držav z jedrskim orožjem, ustreznih mednarodnih organizacij in strokovnjaki iz akademskih krogov. Seminarja naj bi se udeležilo približno 100 predstavnikov.
      Razprave na seminarju bodo vodili strokovnjaki iz akademskih krogov. Glede na občutljivost načrtovanih tem bodo razprave potekale po Chatham House Rule, da bodo lahko bolj neformalne in odprte, pri čemer udeleženci ne bodo navajali virov informacij, ki jih bodo prejeli na srečanju.
      Povabljenim udeležencem in govornikom bodo kriti stroški potovanja in namestitve ter bodo prejeli dnevnice. Sklep Sveta zagotavlja tudi finančna sredstva za kritje vseh drugih stroškov, vključno s konferenčno opremo, kosili, večerjami, odmori za kavo, prevajanjem dokumentov in tolmačenjem.
      Za povabila na seminar bo poskrbel konzorcij EU za neširjenje orožja po posvetovanju s predstavnikom VP in državami članicami EU.
      Seminar bo potekal leta 2011. Konzorcij EU za neširjenje orožja bo pripravil poročilo in ga predložil predstavniku VP. S tem poročilom se lahko seznanijo tudi pristojna telesa EU, bližnjevzhodne države, druge zainteresirane države in pristojne mednarodne organizacije.
      2.2   Projekt: referenčni dokumenti
      2.2.1   Namen projekta
      Namen projekta je:

                  (a)

                  pripraviti do osem referenčnih dokumentov na teme seminarja v podporo procesu krepitve zaupanja kot podlagi za vzpostavitev območja brez orožja za množično uničevanje in pripadajočih nosilcev na Bližnjem vzhodu;

                  (b)

                  zagotoviti orodja za razumevanje varnostnih razmer v regiji, tudi v zvezi s širjenjem orožja za množično uničevanje in pripadajočimi nosilci ter klasičnimi temami;

                  (c)

                  določiti možne ukrepe za krepitev zaupanja, ki bi lahko služili kot praktični koraki v prizadevanjih, da Bližnji vzhod postane območje brez orožja za množično uničevanje in pripadajočih nosilcev;

                  (d)

                  orisati možnosti za nadaljnji napredek pri univerzalizaciji in izvajanju mednarodnih pogodb in drugih instrumentov o neširjenju orožja in razoroževanju;

                  (e)

                  orisati izglede za sodelovanje na področju miroljubne uporabe jedrske energije v smislu energetskih politik in potreb posameznih držav.

            2.2.2   Rezultati projekta
      S projektom bo doseženo naslednje:

                  (a)

                  obogatitev seminarja z zamislimi in predlogi v podporo procesu krepitve zaupanja kot podlagi za vzpostavitev območja brez orožja za množično uničevanje in pripadajočih nosilcev na Bližnjem vzhodu ter prispevek k osredotočeni in strukturirani razpravi o vseh pomembnih vprašanjih;

                  (b)

                  širša ozaveščenost, znanje in razumevanje v civilnodružbenih in vladnih krogih, kar zadeva vprašanja, povezana z območjem brez orožja za množično uničevanje in pripadajočih nosilcev na Bližnjem vzhodu;

                  (c)

                  predstavitev političnih in/ali operativnih strateških opcij vladam in mednarodnih organizacijam, kar bo olajšalo proces vzpostavljanja območja brez orožja za množično uničevanje in pripadajočih nosilcev ter regionalne varnosti na Bližnjem vzhodu.

            2.2.3   Opis projekta
      V okviru projekta bo pripravljenih do osem referenčnih dokumentov, dolžina vsakega bo od 10 do 15 strani (5 000–7 000 besed). Te referenčne dokumente bo pripravil ali naročil konzorcij EU za neširjenje orožja in ne bodo nujno predstavljali stališč institucij oziroma držav članic EU.
      Referenčni dokumenti bodo obravnavali teme, o katerih se bo razpravljalo na seminarju v podporo procesu krepitve zaupanja kot podlagi za vzpostavitev območja brez orožja za množično uničevanje in pripadajočih nosilcev na Bližnjem vzhodu. V vsakem dokumentu bodo orisane politične in/ali operativne strateške opcije.
      Referenčni dokumenti bodo razdeljeni udeležencem seminarja, pristojnim telesom v EU in državam članicam EU, vsem bližnjevzhodnim državam, drugim zainteresiranim državam in pristojnim mednarodnim organizacijam. Referenčni dokumenti bi lahko bili objavljeni tudi na spletni strani konzorcija EU za neširjenje orožja.
      Prav tako bi jih po seminarju lahko zbrali v enem zvezku in jih objavili v enotni publikaciji.
      3.   Trajanje

      Projekti na bi bili izvedeni v skupnem obdobju 18 mesecev.
      4.   Upravičenci

      Upravičenci tega projekta so:

                  (a)

                  države Bližnjega vzhoda;

                  (b)

                  druge zainteresirane države;

                  (d)

                  pristojne mednarodne organizacije;

                  (e)

                  civilna družba.

            5.   Postopkovni vidiki, usklajevanje in usmerjevalni odbor

      Usmerjevalni odbor bosta sestavljala predstavnik VP in predstavnik izvajalca posameznega projekta. Usmerjevalni odbor bo redno, vsaj na šest mesecev, pregledoval izvajanje Sklepa Sveta, pri čemer se bo opiral tudi na elektronska sredstva sporazumevanja.
      6.   Izvajalca

      Tehnična izvedba tega sklepa Sveta bo zaupana konzorciju EU za neširjenje orožja.
      Konzorcij EU za neširjenje orožja opravlja to nalogo v okviru odgovornosti VP. Pri svojih dejavnostih bo ustrezno sodeloval z VP, državami članicami EU, drugimi sodelujočimi državami oziroma z mednarodnimi organizacijami.


title: 2012/682/EU: Sklep Evropskega parlamenta in Sveta z dne 25. oktobra 2012 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/015 SE/AstraZeneca, Švedska)

text:
               7.11.2012

               SL

               Uradni list Evropske unije

               L 307/76

         SKLEP EVROPSKEGA PARLAMENTA IN SVETA
   z dne 25. oktobra 2012
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/015 SE/AstraZeneca, Švedska)
   (2012/682/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti točke 28 tega sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo razširjeno na vloge, vložene med 1. majem 2009 in 30. decembrom 2011, da bi se vključila pomoč za delavce, ki so postali presežni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.

               (4)

               Švedska je 23. decembra 2011 vložila vlogo za uporabo sredstev ESPG v zvezi s presežnimi delavci v podjetju AstraZeneca ter jo do 16. aprila 2012 dopolnila z dodatnimi informacijami. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 4 325 854 EUR.

               (5)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Švedska –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2012 se iz Evropskega sklada za prilagoditev globalizaciji zagotovi vsota 4 325 854 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 25. oktobra 2012

            Za Evropski parlament

            Predsednik

         M. SCHULZ

            Za Svet

            Predsednik

         A. D. MAVROYIANNIS

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: 2012/62/EU: Sklep Sveta z dne 27. januarja 2012 o imenovanju španskega nadomestnega člana Odbora regij

text:
               2.2.2012

               SL

               Uradni list Evropske unije

               L 30/20

         SKLEP SVETA
   z dne 27. januarja 2012
   o imenovanju španskega nadomestnega člana Odbora regij
   (2012/62/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi izteka mandata Jordija BAYONE LLOPISA se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se za nadomestnega člana Odbora regij imenuje:

               —

               Esteban MAS PORTELL, Delegado del Gobierno de las Illes Balears en Bruselas.

         Člen 2
   Ta sklep začne veljati na dan sprejetja.

      V Bruslju, 27. januarja 2012

            Za Svet

            Predsednik

         N. WAMMEN

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2013/602/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropske fundacije za izboljšanje življenjskih in delovnih razmer za proračunsko leto 2011

text:
               16.11.2013

               SL

               Uradni list Evropske unije

               L 308/303

      SKLEP EVROPSKEGA PARLAMENTA

   z dne 17. aprila 2013
   o razrešnici glede izvrševanja proračuna Evropske fundacije za izboljšanje življenjskih in delovnih razmer za proračunsko leto 2011
   (2013/602/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske fundacije za izboljšanje življenjskih in delovnih razmer za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropske fundacije za izboljšanje življenjskih in delovnih razmer za proračunsko leto 2011, skupaj z odgovori Fundacije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (EGS) št. 1365/75 Sveta z dne 26. maja 1975 o ustanovitvi Evropske fundacije za izboljšanje življenjskih in delovnih razmer (4), zlasti člena 16 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0067/2013),

               1.

               podeli razrešnico direktorju Evropske fundacije za izboljšanje življenjskih in delovnih razmer glede izvrševanja proračuna fundacije za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropske fundacije za izboljšanje življenjskih in delovnih razmer, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 174.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 139, 30.5.1975, str. 1.

      (5)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropske fundacije za izboljšanje življenjskih in delovnih razmer za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske fundacije za izboljšanje življenjskih in delovnih razmer za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropske fundacije za izboljšanje življenjskih in delovnih razmer za proračunsko leto 2011, skupaj z odgovori fundacije (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe (EGS) št. 1365/75 Sveta z dne 26. maja 1975 o ustanovitvi Evropske fundacije za izboljšanje življenjskih in delovnih razmer (4), zlasti člena 16 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0067/2013),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2011 ter o zakonitosti in pravilnosti z njimi povezanih transakcij,

                  B.

                  ker je Parlament 10. maja 2012 direktorju Evropske fundacije za izboljšanje življenjskih in delovnih razmer (v nadaljnjem besedilu: fundacija) podelil razrešnico za izvrševanje proračuna fundacije za proračunsko leto 2010 (6) ter v svoji resoluciji, priloženi sklepu o podelitvi razrešnice, med drugim:

                              —

                              pozval fundacijo, naj beleži vse sklepe upravnega odbora v zvezi s študijami, saj lahko pomanjkanje ustreznih standardov za dokumentiranje sprejetih sklepov vpliva na učinkovitost in uspešnost pri komuniciranju teh sklepov,

                              —

                              pozval fundacijo, naj uvede pisne postopke, ki bodo omogočili opis osrednjih dejavnosti, na podlagi česar bi lahko fundacija svoje vire uporabljala bolj učinkovito in opredelila možne pomanjkljivosti,

                              —

                              pozval fundacijo, naj primerno obravnava priporočila, ki jih je izdala služba za notranjo revizijo, in obvesti organ za podelitev razrešnice o ukrepih, sprejetih v zvezi s tem;

                  C.

                  ker je skupni proračun fundacije za leto 2011 znašal 20 600 000 EUR, kar je manj kot v proračunskem letu 2010 (20 900 000 EUR); ker je prvotni prispevek Unije k proračunu fundacije za leto 2011 znašal 20 210 000 EUR, leta 2010 pa 19 067 159 EUR,

         Upravljanje proračuna in finančno upravljanje

                  1.

                  na podlagi letnih računovodskih izkazov ugotavlja, da so bila v leto 2012 prenesena sredstva za prevzem obveznosti v višini 1 166 895 EUR, za katera so bile sklenjene pogodbe do konca leta 2011, niso pa bila še izplačana; nadalje ugotavlja, da skupni znesek prenesenih odobritev, ki so bile razveljavljene (tj. prenesene iz leta 2010, v letu 2011 pa niso bile plačane) v letu 2011, znaša 130 133 EUR;

                  2.

                  je zaskrbljen, da je Računsko sodišče poročalo, da je fundacija prenesla 47 % sredstev naslova III (odhodki iz poslovanja), ki znašajo 3 400 000 milijona EUR, od katerih je 1 600 000 milijona EUR nenačrtovanih (22 % naslova III); izraža zaskrbljenost, da takšna situacija nakazuje zamude pri izvajanju dejavnosti fundacije, ki se financirajo iz naslova III in je v nasprotju s proračunskim načelom enoletnosti;

                  3.

                  poziva fundacijo, naj organ za podelitev razrešnice obvesti o ukrepih, ki jih je sprejel, da bi obravnaval to pomanjkljivost, in ukrepih, ki jih bo sprejel za preprečitev takšne situacije v prihodnosti; nadalje ugotavlja, da se je situacija poslabšala v primerjavi s predhodnim letom;

         Ukrepanje na podlagi priporočil v zvezi z razrešnico za leto 2010

                  4.

                  pozdravlja poročilo fundacije o ukrepih, sprejetih v skladu s priporočili organa za podelitev razrešnice za leto 2010; zlasti ugotavlja, da je po navedbah fundacije:

                              —

                              register vseh sklepov odbora in predsedstva razpoložljiv na spletni strani fundacije in da so bili manjkajoči podpisi in datumi posamične napake, ki so bile odpravljene,

                              —

                              bil pripravljen obsežen priročnik za postopek upravljanja študij, kot ga je priporočila služba za notranjo revizijo v sklopu svoje revizije upravljanja študij, in ga organizacija sedaj uporablja,

                              —

                              so bila vsa odprta priporočila službe za notranjo revizijo ob koncu leta 2010 zaključena in se podrobnosti lahko najde v letnem poročilu o dejavnostih notranje revizije za leto 2011 (poročilo v skladu s členom 72.5 Finančne uredbe);

         Uspešnost

                  5.

                  poziva Komisijo, naj skupaj z Evropsko fundacijo za usposabljanje, Evropskim centrom za razvoj poklicnega usposabljanja, Evropsko fundacijo za izboljšanje življenjskih in delovnih razmer ter Evropsko agencijo za varnost in zdravje pri delu podrobneje razišče sinergije, ki obstajajo med temi agencijami, in organu za podelitev razrešnice poroča o možnostih za tesnejše povezave med njimi, in sicer pred sprejemom odločitev o možnih spremembah zadevnih pristojnosti in/ali delovnih metod teh agencij; poziva te agencije in Komisijo, naj ocenijo, ali bi tesnejše sodelovanje lahko vodilo k ekonomiji obsega in optimizaciji njihove uspešnosti;

         Postopki zaposlovanja

                  6.

                  se seznanja z ugotovitvijo Računskega sodišča, da je treba izboljšati preglednost postopka zaposlovanja; ugotavlja, da sestanki izbirne komisije niso bili vedno dovolj dokumentirani in ni dokazov, da so bila vprašanja za ustne in pisne preizkuse pripravljena pred preizkusi;

                  7.

                  poziva fundacijo, naj organ za podelitev razrešnice obvesti o ukrepih, ki jih je sprejel, da bi obravnaval to pomanjkljivost; meni, da lahko nekatere določbe kadrovskih predpisov predstavljajo znatno upravno breme; zato spodbuja Komisijo, da omogoči določeno stopnjo poenostavitve glede agencij v okviru člena 110 kadrovskih predpisov;

                  8.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (7) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 174.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 139, 30.5.1975, str. 1.

         (5)  UL L 357, 31.12.2002, str. 72.

         (6)  UL L 286, 17.10.2012, str. 258.

         (7)  Sprejeta besedila, P7_TA(2013)0134 (glej stran 374 tega Uradnega lista).


title: 2007/89/ES: Sklep Sveta z dne 12. februarja 2007 o imenovanju dveh članov in štirih nadomestnih članov Nizozemske v Odbor regij

text:
               13.2.2007

               SL

               Uradni list Evropske unije

               L 41/8

      SKLEP SVETA

   z dne 12. februarja 2007
   o imenovanju dveh članov in štirih nadomestnih članov Nizozemske v Odbor regij
   (2007/89/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga nizozemske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES (1) o imenovanju članov in nadomestnih članov Odbora regij za obdobje od 26. januarja 2006 do 25. januarja 2010.

               (2)

               Dve mesti članov Odbora regij sta se sprostili po izteku mandata g. Fonsa HERTOGA in odstopu g. Pietera VAN WOENSELA. Štiri mesta nadomestnih članov pa so se sprostila po izteku mandata ge. Laetitie GRIFFITH, odstopu g. Jamesa LIDTHA DE JEUDE, izteku mandata g. Wima ZWAANA in odstopu g. Alexandra SAKKERSA –

         SKLENIL:
   Člen 1
   Za preostanek mandata, ki se izteče 25. januarja 2010, se imenujejo naslednji člani Odbora regij:

               (a)

               za člana:

                           —

                           g. Cor LAMERS, burgemeester van Houten, kot zamenjava za g. Fonsa HERTOGA,

                           —

                           g. Henk KOOL, wethouder te Den Haag, kot zamenjava za g. Pietera VAN WOENSELA,

               (b)

               za nadomestne člane:

                           —

                           g. Lodewijk ASSCHER, wethouder te Amsterdam, kot zamenjava za go. Laetitio GRIFFITH,

                           —

                           g. Rik DE LANGE, wethouder van Zutphen, kot zamenjava za g. Jamesa LIDTHA DE JEUDE,

                           —

                           ga. Ellie FRANSSEN, wethouder te Voerendaal, kot zamenjava za g. Wima ZWAANA,

                           —

                           ga. Rinda DEN BESTEN, wethouder van Utrecht, kot zamenjava za g. Alexandra SAKKERSA.

         Člen 2
   Ta sklep začne učinkovati na dan sprejetja.

      V Bruslju, 12. februarja 2007

            Za Svet

            Predsednik

         F.-W. STEINMEIER

      (1)  UL L 56, 25.2.2006, str. 75.


title: Sklep (EU) 2015/1477 Evropskega parlamenta in Sveta z dne 17. julija 2015 o uporabi Evropskega sklada za prilagoditev globalizaciji (vloga s Finske – EGF/2015/001 FI/Broadcom)

text:
               28.8.2015

               SL

               Uradni list Evropske unije

               L 225/14

         SKLEP (EU) 2015/1477 EVROPSKEGA PARLAMENTA IN SVETA
   z dne 17. julija 2015
   o uporabi Evropskega sklada za prilagoditev globalizaciji (vloga s Finske – EGF/2015/001 FI/Broadcom)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) ter zlasti člena 15(4) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) ter zlasti točke 13 tega sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za podporo presežnim delavcem in samozaposlenim, ki so bili odpuščeni oziroma so prenehali opravljati dejavnost zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, ter za pomoč pri njihovi ponovni vključitvi na trg dela.

               (2)

               Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 (3).

               (3)

               Finska je 30. januarja 2015 predložila vlogo EGF/2015/001 FI/Broadcom za uporabo ESPG za presežne delavce v podjetju Broadcom Communications Finland ter dveh finskih dobaviteljih oziroma proizvajalcih v poproizvodni fazi in jo dopolnila z dodatnimi informacijami v skladu s členom 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG iz člena 13 Uredbe (EU) št. 1309/2013.

               (4)

               Zato bi bilo treba uporabiti sredstva ESPG, da se zagotovi finančni prispevek v višini 1 365 000 EUR za vlogo, ki jo je predložila Finska.

               (5)

               Da bodo sredstva ESPG na voljo čim prej, bi se moral ta sklep uporabljati od datuma sprejetja –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2015 se uporabijo sredstva Evropskega sklada za prilagoditev globalizaciji za zagotovitev zneska 1 365 000 EUR v odobritvah za prevzem obveznosti in odobritvah plačil.
   Člen 2
   Ta sklep začne veljati na dan objave v Uradnem listu Evropske unije. Uporablja se od 17. julija 2015.

      V Bruslju, 17. julija 2015

            Za Evropski parlament

            Predsednik

         M. SCHULZ

            Za Svet

            Predsednik

         P. GRAMEGNA

      (1)  UL L 347, 20.12.2013, str. 855.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


title: 2012/348/EU: Sklep Sveta z dne 18. junija 2012 o stališču Evropske unije v okviru ustreznih odborov Ekonomske komisije Združenih narodov za Evropo v zvezi s prilagajanjem tehničnemu napredku pravilnikov št. 11, 13-H, 30, 44, 49, 54, 64, 101, 106 in 121 ter v zvezi s prilagajanjem tehničnemu napredku globalnega tehničnega predpisa št. 1 o ključavnicah in tečajih Ekonomske komisije Združenih narodov za Evropo

text:
               3.7.2012

               SL

               Uradni list Evropske unije

               L 173/1

         SKLEP SVETA
   z dne 18. junija 2012
   o stališču Evropske unije v okviru ustreznih odborov Ekonomske komisije Združenih narodov za Evropo v zvezi s prilagajanjem tehničnemu napredku pravilnikov št. 11, 13-H, 30, 44, 49, 54, 64, 101, 106 in 121 ter v zvezi s prilagajanjem tehničnemu napredku globalnega tehničnega predpisa št. 1 o ključavnicah in tečajih Ekonomske komisije Združenih narodov za Evropo
   (2012/348/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 114 in člena 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Unija je v skladu s Sklepom Sveta 97/836/ES (1) pristopila k Sporazumu Gospodarske komisije Združenih narodov za Evropo (UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabljajo na njih, in o pogojih za vzajemno priznanje homologacij, dodeljenih na podlagi teh predpisov (v nadaljnjem besedilu: revidiran sporazum iz leta 1958).

               (2)

               Unija je v skladu s Sklepom Sveta 2000/125/ES (2). pristopila k Sporazumu o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih (v nadaljnjem besedilu: vzporedni sporazum)

               (3)

               Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (3) je nadomestila sisteme odobritve držav članic s postopkom odobritve Unije ter tako vzpostavila usklajen okvir, ki vsebuje upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. S to direktivo so bili v sistem EU za homologacijo vozil vključeni pravilniki UN/ECE kot zahteve za homologacijo ali kot alternativa zakonodaji Unije. Od sprejetja Direktive 2007/46/ES pravilniki UN/ECE vedno bolj nadomeščajo zakonodajo Unije v okviru EU-homologacije vozil.

               (4)

               Glede na izkušnje in tehnični razvoj je treba prilagoditi zahteve v zvezi z nekaterimi elementi ali značilnostmi, ki jih urejajo pravilniki UN/ECE št. 11, 13-H, 30, 44, 49, 54, 64, 101, 106 in 121 ter globalni tehnični predpis UN/ECE št. 1.

               (5)

               Primerno je, da se določi stališče, ki ga bo Unija zavzela glede sprememb navedenih aktov UN/ECE v upravnem odboru revidiranega sporazuma iz leta 1958 ter izvršilnem odboru sporazuma iz leta 1998.

               (6)

               Ukrepi iz tega sklepa so v skladu z mnenjem Tehničnega odbora za motorna vozila –

         SPREJEL NASLEDNJI SKLEP:
   Člen 1
   Stališče Evropske unije v upravnem odboru revidiranega sporazuma iz leta 1958 ter izvršilnem odboru sporazuma iz leta 1998 na zasedanju med 25. in 29. junijem 2012 je, da glasuje za predlagane spremembe v dokumentih iz Priloge.
   Člen 2
   Ta sklep začne veljati z dnem sprejetja.

      V Luxembourgu, 18. junija 2012

            Za Svet

            Predsednica

         M. GJERSKOV

      (1)  UL L 346, 17.12.1997, str. 78.

      (2)  UL L 35, 10.2.2000, str. 12.

      (3)  UL L 263, 9.10.2007, str. 1.

      PRILOGA

         Seznam iz člena 1

                  Predlog za Dodatek 3 k spremembam 03 Pravilnika št. 11 (ključavnice in tečaji vrat)

                  ECE/TRANS/WP.29/2012/41

                  Predlog za Dodatek 14 k Pravilniku št. 13-H (zavore vozil kategorij M1 in N1)

                  ECE/TRANS/WP.29/2012/47

                  Predlog za Dodatek 17 k spremembam 02 Pravilnika št. 30 (pnevmatike za osebna vozila in njihove priklopnike)

                  ECE/TRANS/WP.29/2012/48

                  Predlog za Dodatek 5 k spremembam 04 Pravilnika št. 44 (sistemi za zadrževanje otrok)

                  ECE/TRANS/WP.29/2012/44

                  Predlog za spremembe 06 Pravilnika št. 49 (emisije motorjev na kompresijski vžig in motorjev na prisilni vžig na utekočinjeni naftni plin ali stisnjeni zemeljski plin))

                  ECE/TRANS/WP.29/2012/45

                  Predlog za Dodatek 18 k Pravilniku št. 54 (pnevmatike za gospodarska vozila in njihove priklopnike)

                  ECE/TRANS/WP.29/2012/49

                  Predlog za popravek 3 revizije 2 Pravilnika št. 54 (pnevmatike za gospodarska vozila in njihove priklopnike)

                  ECE/TRANS/WP.29/2012/52

                  Predlog za Dodatek 2 k spremembam 02 Pravilnika št. 64 (zasilna nadomestna enota, pnevmatike s podaljšano mobilnostjo/sistem pnevmatik s podaljšano mobilnostjo in sistem za nadzor tlaka v pnevmatikah)

                  ECE/TRANS/WP.29/2012/50

                  Predlog za Dodatek 1 k spremembam 01 Pravilnika št. 101 (emisije CO2/poraba goriva)

                  ECE/TRANS/WP.29/2012/46

                  Predlog za Dodatek 9 k Pravilniku št. 106 (pnevmatike za kmetijska vozila)

                  ECE/TRANS/WP.29/2012/51

                  Predlog za spremembe 01 k Pravilniku št. 121 (označevanje naprav za upravljanje, kontrolnih svetilk in kazalnikov)

                  ECE/TRANS/WP.29/2012/30

                  Predlog spremembe 1 globalnega tehničnega predpisa št. 1 (ključavnice in tečaji vrat)

                  ECE/TRANS/WP.29/2012/56
                  ECE/TRANS/WP.29/2012/57
                  ECE/TRANS/WP.29/2012/AC.3/18


title: Sklep Sveta 2011/425/SZVP z dne 18. julija 2011 o podaljšanju mandata posebnega predstavnika Evropske unije za srednjo Azijo

text:
               19.7.2011

               SL

               Uradni list Evropske unije

               L 188/27

         SKLEP SVETA 2011/425/SZVP
   z dne 18. julija 2011
   o podaljšanju mandata posebnega predstavnika Evropske unije za srednjo Azijo
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 28, člena 31(2) in člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 5. oktobra 2006 sprejel Sklep 2006/670/SZVP (1), s katerim je bil g. Pierre MOREL imenovan za posebnega predstavnika Evropske unije (PPEU) za srednjo Azijo. Mandat G. Pierra MORELA se izteče 31. avgusta 2011.

               (2)

               Zato bi bilo treba PPEU mandat podaljšati do 30. junija 2012.

               (3)

               PPEU bo mandat opravljal v razmerah, ki bi se lahko poslabšale in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Imenovanje
   Mandat g. Pierra MORELA kot posebnega predstavnika Evropske unije (PPEU) za srednjo Azijo se podaljša do 30. junija 2012. Mandat PPEU se lahko na predlog visokega predstavnika Unije za zunanje zadeve in varnostno politiko (VP) zaključi prej, če Svet tako odloči.
   Člen 2
   Cilji politik
   Mandat PPEU temelji na ciljih politike Unije v srednji Aziji. Ti cilji vključujejo:

               (a)

               spodbujanje dobrih in tesnih odnosov med državami srednje Azije in Unijo na podlagi skupnih vrednot in interesov, kot je določeno v ustreznih sporazumih;

               (b)

               prispevanje h krepitvi stabilnosti in sodelovanja med državami na tem območju;

               (c)

               prispevanje h krepitvi demokracije, pravne države, dobrega upravljanja ter spoštovanja človekovih pravic in temeljnih svoboščin v srednji Aziji;

               (d)

               obravnavanje ključnih groženj, zlasti specifičnih problemov z neposrednimi posledicami za Unijo;

               (e)

               povečanje učinkovitosti in prepoznavnosti Unije v regiji, tudi s tesnejšim sodelovanjem z drugimi ustreznimi partnerji in mednarodnimi organizacijami, kot sta Organizacija za varnost in sodelovanje v Evropi (OVSE) in Združeni narodi.

         Člen 3
   Mandat
   1.   Da bi se dosegli politični cilji, opravlja PPEU naslednje naloge:

               (a)

               spodbuja splošno politično usklajevanje Unije v srednji Aziji in pripomore k zagotavljanju doslednosti zunanjepolitičnega delovanja Unije na tem območju;

               (b)

               v imenu VP ter v skladu z nalogami PPEU skupaj z Evropsko službo za zunanje delovanje (ESZD) in Komisijo spremlja postopek izvedbe strategije EU za novo partnerstvo s srednjo Azijo, pripravlja priporočila in redno poroča ustreznim organom Sveta;

               (c)

               pomaga Svetu pri nadaljnjem razvoju celovite politike do srednje Azije;

               (d)

               pozorno spremlja politične dogodke v srednji Aziji z razvijanjem in vzdrževanjem tesnih stikov z vladami, parlamenti, pravosodnimi organi, civilno družbo in množičnimi mediji;

               (e)

               spodbuja Kazahstan, Kirgizistan, Tadžikistan, Turkmenistan in Uzbekistan, da sodelujejo pri regionalnih vprašanjih skupnega interesa;

               (f)

               razvija ustrezne stike in sodelovanje z glavnimi zainteresiranimi akterji v regiji in vsemi relevantnimi regionalnimi in mednarodnimi organizacijami, vključno s Šanghajsko organizacijo za sodelovanje (SCO), Evrazijsko gospodarsko skupnostjo (EURASEC), Konferenco za sodelovanje in za ukrepe izgradnje zaupanja v Aziji (CICA), Organizacijo na podlagi Pogodbe o kolektivni varnosti (CSTO), Programom za regionalno gospodarsko sodelovanje v srednji Aziji (CAREC) in Srednje azijskim regionalnim centrom za informacije in koordinacijo (CARICC);

               (g)

               sodeluje pri izvajanju politike in smernic EU o človekovih pravicah, zlasti v zvezi z ženskami in otroki na s konflikti prizadetih območjih, predvsem s spremljanjem in obravnavo tozadevnega razvoja dogodkov;

               (h)

               v tesnem sodelovanju z OVSE prispeva k preprečevanju konfliktov in k iskanju rešitev, in sicer z navezovanjem stikov z oblastmi in drugimi lokalnimi akterji, kot na primer z nevladnimi organizacijami, političnimi strankami, manjšinami, verskimi skupinami in njihovimi vodji;

               (i)

               prispeva k oblikovanju vidikov glede zanesljivosti oskrbe z energijo in boja proti drogam v kontekstu skupne zunanje in varnostne politike v srednji Aziji.

         2.   PPEU podpira delo VP in ima pregled nad vsemi dejavnostmi Unije v tej regiji.
   Člen 4
   Izvajanje mandata
   1.   PPEU je odgovoren za izvajanje nalog, pri tem pa je podrejen VP.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.
   3.   PPEU tesno sodeluje z ESZD.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. septembra 2011 do 30. junija 2012 je 924 850 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. Glede vseh odhodkov PPEU odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojih nalog in ustreznih razpoložljivih finančnih sredstev odgovoren za sestavo svoje ekipe. Ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice, institucije Unije in ESZD lahko predlagajo začasno dodelitev osebja za delo pri PPEU. Plače takega začasno dodeljenega osebja krije zadevna država članica, institucija Unije oziroma ESZD. PPEU se lahko začasno dodelijo tudi strokovnjaki, ki so jih države članice začasno dodelile institucijam Unije ali ESZD. Člani mednarodnega pogodbenega osebja so državljani ene od držav članic.
   3.   Vse dodeljeno osebje ostane pod upravno pristojnostjo države članice, institucije Unije ali ESZD, ki ga pošilja, ter opravlja svoje obveznosti in ravna v interesu mandata PPEU.
   Člen 7
   Privilegiji in imunitete PPEU in osebja PPEU
   Po potrebi se o privilegijih, imunitetah in dodatnih jamstvih, potrebnih za izpolnitev in tekoče izvajanje misije PPEU ter članov osebja PPEU, dogovor s pogodbenico gostiteljico oziroma pogodbenicami gostiteljicami. Države članice in Komisija v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani ekipe PPEU spoštujejo načela varovanja tajnosti in minimalne standarde varovanja tajnosti, opredeljene v Sklepu Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (2).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta zagotovijo PPEU dostop do vseh ustreznih informacij.
   2.   Delegacije Unije in države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno izven Unije, PPEU v skladu s svojimi nalogami in z varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost osebja pod njegovo neposredno pristojnostjo, zlasti tako da:

               (a)

               pripravi poseben varnostni načrt misije, ki določa posebne ukrepe za fizično varnost, organizacijsko varnost in varnost postopkov v zvezi z misijo, določa upravljanje varnih premikov osebja na območje misije in znotraj njega in obvladovanje dogodkov, ki ogrožajo varnost, ter določa načrt za ravnanje v nepredvidenih razmerah in evakuacijo misije;

               (b)

               zagotovi, da je vse osebje, razporejeno izven Unije, zavarovano za visoko stopnjo tveganja glede na pogoje na območju misije;

               (c)

               zagotovi, da so vsi člani ekipe EUSR, ki bodo napoteni zunaj Unije, vključno z lokalnim osebjem, pred prihodom na območje misije ali ob prihodu opravili ustrezno varnostno usposabljanje glede na stopnjo ogroženosti, ki je določena za območje misije;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za Svet, VP in Komisijo pa redno pripravlja pisna poročila o njihovem izvajanju ter o drugih varnostnih vidikih v okviru vmesnih poročil in poročil o izvajanju nalog mandata.

         Člen 11
   Poročanje
   PPEU redno pripravlja ustna in pisna poročila za VP in PVO. PPEU, če je to potrebno, poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravlja poročila za Svet za zunanje zadeve.
   Člen 12
   Usklajevanje
   1.   PPEU spodbuja splošno politično usklajevanje Unije in pomaga zagotoviti, da vsi instrumenti Unije na terenu delujejo usklajeno za doseganje političnih ciljev, ki jih je določila Unije. Dejavnosti PPEU so usklajene z dejavnostmi Komisije in z dejavnostmi PPEU za Afganistan. PPEU organizira redne informativne sestanke za misije držav članic in delegacije Unije.
   2.   PPEU na terenu vzdržuje tesne stike z vodji delegacij Unije in vodji misij držav članic, ki mu pri izvajanju nalog mandata pomagajo po svojih najboljših močeh. PPEU je prav tako v stiku z drugimi mednarodnimi in regionalnimi akterji na terenu.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverja. PPEU predloži Svetu, VP in Komisiji do konca januarja 2012 poročilo o napredku, ob izteku mandata pa celovito poročilo o izvajanju nalog mandata.
   Člen 14
   Začetek veljavnosti
   Ta sklep začne veljati na dan sprejetja.

      V Bruslju, 18. julija 2011

            Za Svet

            Predsednica

         C. ASHTON

      (1)  UL L 275, 6.10.2006, str. 65.

      (2)  UL L 141, 27.5.2011, str. 17.